## Odluka o koncesiji pomorskog dobra

### NN 33/1995 (19.5.1995.), Odluka o koncesiji pomorskog dobra

# ZASTUPNIČKI DOM SABORA REPUBLIKE HRVATSKE

Na temelju članka 35. Poslovnika Zastupničkog doma Sabora Republike
Hrvatske i članka 62. stavka 3. Pomorskog zakonika ("Narodne novine",
br. 17/94. i 17/94.), Zastupnički dom Sabora Republike Hrvatske na sjednici
9. svibnja 1995., donio je

## ODLUKU

### O KONCESIJI POMORSKOG DOBRA

Članak 1.

Na temelju javnog raspisa za prikupljanje ponuda, objavljenog dana 8.
prosinca 1994. godine u "Novom listu", Sabor Republike Hrvatske
(u daljenjem tekstu - davatelj koncesije), na temelju mišljenja Stručnog
tijela za ocjenu koncesija osnovanog Rješenjem ministra promorstva, prometa
i veza i ministra građiteljstva i zaštite okoliša, klasa:

011-01/94-06/21 od 23. studenoga 1994. sukladno članku 63. stavak 2.
Pomorskog zakonika, a na prijedlog Vlade Republike Hrvatske, prihvaća ponudu
"Jadranskog naftovoda" dioničko društvo Zagreb, Avenija Vukovar
14 (u daljnjem tekstu: ovlaštenik), te daje ovlašteniku ovlaštenje za posebnu
upotrebu i gospodarsko korištenje pomorskog dobra, koje se sastoji od morskog
dna i morskog podzemlja ukupne površine 29.600 m2.

Pomorsko dobro koje je predmet ove Odluke obuhvaća morsko dno i morsko
podzemlje od rta Tenka punta (Terminal Omišalj - otok Krk) k.o. Omišalj,
br.k.č 2991/1; 2991/2 (koordinate y=5483277; x=5009152) do rta Škrkovac
(Rafinerija Urinj - rt Škrkovac) k.o. Kostrena Barbara, br. k. č.1500;1400/1;1400/2
(koordinate y=5464445; x 5014950), najkraćim morskim pravcem u ukupnoj
dužini od 5920 m i širini od 5 m.

Trasa naftovoda ucrtana je na karti u mjerilu 1:25.000 koju je izradila
"INA-inženjering ze naftu i plin" d.o.o. Zagreb, srpnja mjeseca
1994. godine.

Članak 2.

Koncesija se daje u svrhu izgrađnje i gospodarskog korištenja podmorskog
naftovoda Terminal Omišalj - Rafinerija Urinj (u daljnjem tekstu: Naftovod).

Ovlaštenik se obvezuje da na pomorskom dobru koje ovom Odlukom dobija
na upotrebu i gospodarsko korištenje izgrađi naftovod.

Svi radovi u izgrađnji naftovoda, a naročito priroda, oblik, kvaliteta
i opseg radova moraju biti potpuno u skladu s lokacijskom dozvolom koju
je dana 21. studenoga 1994. godine izdalo Ministarstvo prostornog uređenja,
graditeljstva i stanovanja klasa: UP/I-350-05/94-02/11 urbroj: 531-05-94-8.
i građevne dozvole koji će se izdati na temelju Ugovora o koncesiji pomorskog
dobra i lokacijske dozvole.

Ovlaštenik je ovlašten naftovodom transportirati naftu iz Terminala
Omišalj u Rafineriju Urinj.

Članak 3.

Ovlaštenik je dužan izvoditi sve radove i gospodarski koristiti naftovod
u skladu s hrvatskim zakonima i podzakonskim aktima s područja zaštite
okoliša, Studijom o utjecaju na okoliš naftovoda Omišalj - Urinj od travnja
1994. godine, te lokacijskom, građevnom i uporabnom dozvolom i to na način
koji će osigurati najveću moguću zaštitu okoliša.

Članak 4.

Koncesija se daje na razdoblje od 40 (četrdeset) godina računajući od
dana sklapanja Ugovora o koncesiji pomorskog dobra.

Članak 5.

Ovlaštenik je dužan plaćati davatelju koncesije godišnju naknadu za
koncesiju.

Godišnja naknada koju ovlaštenik plaća za korištenje pomorskog dobra
sestoji se iz dva dijela:

a) fiksni dio u svoti, izraženoj u ECU-ima, od 67,000,00 ECU-a godišnje
(slovima: šezdesetsedamtisuća ECU) pri isporuci do 3.5 mln tona nafte godišnje,
odnosno 95.500,00 ECU-a godišnje (slovima: devedesetpettisućapetstotina
ECU-a) pri ispuruci preko 3.5 mln tona godišnje;

b) varijabilni dio u svoti, izraženoj u ECU-ima, od 0,03 ECU-a (slovima:
nulacijelihnulatri ECU-a) po toni transportirane nafte.

Naknada u gore navedenom iznosu i vrsti plaća se od dana izdanja uporabne
dozvole.

Članak 6.

Na temelju ove Odluke ovlašćuje se predsjednik Sabora Republlke Hrvatske
da sklopi Ugovor o koncesiji pomorskog dobra iz članka 1. ove Odluke, kojim
će se detaljno urediti ovlaštenja davatelja koncesije, te prava i obveza
ovlaštenika, a u tekstu navedenom u Nacrtu ugovora o koncesiji pomorskog
dobra.

Članak 7.

Ako ovlaštenik u roku od 15 dana od dana donošenja ove Odluke ne potpiše
Ugovor o koncesiji pomorskog dobra, gubi sva prava određena: ovom Odlukom.

Članak 8.

Ova Odluka stupa na snagu danom objave u "Narodnim novinama".

Klasa: 934-01/95-01/01

Zagreb, 9. svibnja 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović**, v. r.

Odluka, NN 33/1995-653
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)